От „Безсмъртния полк“ възмутени - видели знамето си на протеста на Манолова - България - DarikNews.bg
От „Безсмъртния полк“ възмутени - видели знамето си на протеста на Манолова
23 май 2020 21:45
/ Изправи се.БГ
От ръководството на "Безсмъртния полк на България" изразиха възмущението си, че са видели техни знамена на протеста на Мая Манолова.
Пръв реагира зам.-председателят на сдружението Стоян Тодоров, който изумен съзрял в тв репортажите символа на организацията, която не преследва политически цели и няма намерение да се замесва с политическия проект на бившия омбудсман.
"С изумление видях, че там се вее и знаме на НД "Безсмъртният Полк на България".
"Безсмъртният Полк на България" е сдружение с нестопанска цел в обществена полза и не участва в политически инициативи и проекти.
Направили сме 500 знамена, които се намират в различни градове, училища, спортни клубове и хора, които ги "изваждат" на 3 март, 9 май, 9 септември и други значими дати от историческия календар на България.
Инициатива на Мая Манолова събра недоволни от управлението (ВИДЕО)
Разбирам желанието на Мая Манолова да покаже масова подкрепа към политическата си инициатива, независимо откъде идва, но така не е редно. Възмутен съм!", написа в профила си в социалната мрежа зам.-председателят на организацията Стоян Тодоров.
протест знаме Мая Манолова Безсмъртния полк възмущение